SL
L 228/160
Uradni list Evropske unije
15.9.2023
Minute anodnih učinkov na dan obratovanja celice izražajo pogostost anodnih učinkov (število anodnih učinkov/dan obratovanja celice), pomnoženo s povprečnim trajanjem anodnih učinkov (minute anodnih učinkov/pojav): AEM = pogostost × povprečno trajanje
(enačba 23)
Emisijski faktor: emisijski faktor za CF4 (faktor naraščanja emisij, SEFCF4) izraža količino [kg] izpuščenega CF4 na tono proizvedenega aluminija na minute anodnih učinkov na dan obratovanja celice.
Emisijski faktor (masni delež FC2F6) C2F6 izraža količino [kg] izpuščenega C2F6 v razmerju s količino [kg] izpuščenega CF4.
Minimalna zahteva: uporabijo se emisijski faktorji, specifični za tehnologije, iz preglednice 2 v tej prilogi.
priporočena izboljšava: z neprekinjenimi ali prekinjenimi meritvami na terenu se določijo emisijski faktorji za CF4 in C2F6, specifični za napravo.
Za določitev navedenih emisijskih faktorjev se uporabljajo najboljše industrijske prakse, zlasti najnovejše smernice Mednarodnega inštituta za aluminij.
V emisijskem faktorju so upoštevane tudi emisije, povezane z neanodnimi učinki.
Vsak emisijski faktor se določi z največjo možno negotovostjo ± 15 %.
Emisijski faktorji se določijo vsaj vsaka tri leta ali pogosteje, če je to potrebno zaradi ustreznih sprememb v napravi.
Ustrezne spremembe vključujejo spremembo v porazdelitvi trajanja anodnih učinkov ali spremembo v nadzornem algoritmu, ki vpliva na vrste anodnih učinkov ali naravo strategije za izničevanje anodnih učinkov.
Preglednica 2 Emisijski faktorji, specifični za tehnologije, ki so povezani s podatki o dejavnosti za metodo smernega koeficienta Emisijski faktor za CF4 (SEFCF4) [(kg CF4/t Al)/(AU-min/ dan obratovanja celice)]
Emisijski faktor za C2F6 (FC2F6) [t C2F6/t CF4]
Celica s predpečeno anodo s točkovnim doziranjem starejše zasnove (PFPB L)
0,122
0,097
Celica s predpečeno anodo s točkovnim doziranjem sodobne zasnove (PFPB M)
0,104
0,057
Celica s predpečeno anodo s točkovnim doziranjem sodobne zasnove brez strategij za popolnoma avtomatizirano intervencijo pri anodnih učinkih zaradi emisij PFC (PFPB MW)
– (*)
– (*)
Celica s predpečeno anodo s centralnim doziranjem (CWPB)
0,143
0,121
Celica s predpečeno anodo s stranskim doziranjem (SWPB)
0,233
0,280
Søderbergova tehnologija z navpičnimi klini
0,058
0,086
Søderbergova tehnologija z vodoravnimi klini
0,165
0,077
Tehnologija
(*) Naprava mora faktor določiti z lastnimi meritvami.
Če to tehnično ni izvedljivo ali vključuje nerazumno visoke stroške, se uporabijo vrednosti za metodologijo CWPB.
B.7.2
Metoda izračuna B – Prenapetostna metoda
Za prenapetostno metodo se uporabita naslednji enačbi: emisije CF4 [t] = OVC × (AEO/CE) × PrAl × 0,001 emisije C2F6 [t] = emisije CF4 × FC2F6
(enačba 24) (enačba 25)
pri čemer: OVC
je koeficient prenapetosti („emisijski faktor“), izražen v kg CF4 na tono proizvedenega aluminija na mV prenapetosti,
AEO
je prenapetost anodnih učinkov na celico [mV], določena kot integral časa × napetosti nad ciljno napetostjo, deljen s časom (trajanjem) zbiranja podatkov,